Castella Maris Baltici

Castella Maris Baltici oli Läänemere keskaegsete linnuste arheoloogiale ja kunstiajaloole pühendatud perioodiline teaduslik väljaanne, mis ilmus Soome Keskaja Arheoloogia Ühingu väljaannete seerias. Ajakirja hakati välja andma seoses Soome Keskaja Arheoloogia Ühingu (Archaeologia Medii Aevi Finlandiae) korraldatud konverentsidega. Ühing andis ajakirja välja koostöös Läänemeremaade ülikoolide, muuseumide ja teadusasutustega. Esimese konverentsi korraldas ühingu esimees Knut Drake 1991. aastal Turus. Esimene ajakiri (Castella Maris Baltici 1) ilmus 1993. aastal Knut Drake toimetamisel Turus ja sisaldas 27 inglise ja saksakeelset artiklit. 1993. aastal Nyköpingis toimunud konverentsi teemaks oli Läänemere linnuste toimimine 10–16. sajandil. Konverentsi ettekannete põhjal ilmus 1996. aastal ajakirja teine number (Castella Maris Baltici II), mille toimetasid Magnus Josephson ja Mats Mogren. The volume includes papers of the conference organised in Malbork Poland in 1995 and in Tartu in Estonia in 1997. The 25 papers of the Malbork conference focus on the relatioship between towns, churches and castles. The theme of five papers of the Tartu conference is methodology and categorisations of the castle studies. Ajakirja kolmas väljaanne ilmus paarisnumbrina (Castella Maris Baltici 3-4) 2001. aastal Kaur Alttoa, Knut Drake, Kasimierz Pospieszny ja Kari Uotila toimetamisel Gdańskis ning põhines 1995. aastal Malborkis ja 1997. aastal Tartus toimunud konverentsi ettekannetele. Ajakirja neljas väljaanne (Castella Maris Baltici V) ilmus 2001. aastal Nils Engbergi, Jørgen Skaarupi ja Kjeld Borch Vesthi toimetamisel Rudköbingis, kus konverents oli toimunud 1999. aastal. 2001. aastal Vilniuses toimunud konverentsi ettekannete põhjal koostati ajakirja viies väljaanne (Castella Maris Baltici VI), mis ilmus 2004. aastal Albinas Kunceviciuse toimetamisel Vilniuses. Ajakirja kuues väljaanne (Castella Maris Baltici VII) ilmus 2006. aastal Felix Biermann, Matthias Müller ja Christopher Herrmanni toimetamisel Greifswaldis, kus konverents oli toimunud 2003. aastal. Ajakirja seitsmes väljaanne (Castella Maris Baltici VIII) ilmus samuti 2007. aastal Andris Caune ja Ieva Ose toimetamisel Riias, põhinedes 2005. aastal Turaidas toimunud konverentsi ettekannetele. Üheksas konverents toimus 2007. aastal Peterburis, Vana-Laadogas, Novgorodis, Pihkvas ja Ivangorodis, kuid ajakirja välja ei antud. Ajakirja kaheksas väljaanne (Castella Maris Baltici X) rajanes 2009. aastal Raasepori, Olavinlinna ja Häme linnustes toimunud konverentsi ettekannetele ning ilmus 2012. aastal Kari Uotila, Terhi Mikkola ja Anna-Maria Vilkuna toimetamisel Turus. 2012. aastal toimus konverents Malmös. Ajakirja üheksas väljaanne (Castella Maris Baltici XI) ilmus 2015. aastal Malmös Anders Gutehalli ja Chatarina Ödmani toimetamisel. 2014. aastal toimus konverents Poolas Łódźis, mille põhjal anti 2015. aastal Aleksander Andrzejewski toimetamisel välja ajakirja kümnes väljaanne (Castella Maris Baltici XII). Järgmine konverents toimus Taanis Vordingborgis, Nyborgis and Elsinore'is 2015. aastal. Ettekannete põhjal ilmus ajakirja 11. väljaanne (Castella Maris Baltici XIII), mille toimetasid Nils Engberg, Vivian Etting, Lars Meldgaard, Sass Jenssen, Claus Sørensen ja Dorthe Wille-Jørgensen. Ajakiri ilmus Bonnis 2018. aastal. 2017. aastal toimus viimane konverents Marksburgis (Braubach am Rhein). Ettekannete põhjal ilmus Turus 2021. aastal viimane väljaanne (Castella Maris Baltici XIV), mille toimetasid Felix Bierman, Elisabeth Crettaz-Stürzel ja Christofer Herrmann. Konverentsidel osalesid ka Eesti arheoloogid, ajaloolased ja kunstiajaloolased. Ajakirjades on artikleid avaldanud Eesti arheoloogid Mati Mandel, Ain Mäesalu, Anton Pärn, Toomas Tamla, Jaan Tamm, Heiki Valk ning kunstiajaloolased Kaur Alttoa ja Boris Dubovik. "Archaeologia Medii Aevi Finlandiae-series". Vaadatud 14.03.2024.